32004R0393
L 065/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 393/2004 НА СЪВЕТА
от 24 февруари 2004 година
за изменение на Регламент (ЕО) № 1673/2000 относно общата организация на пазарите за лен и на коноп за влакно
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 37, параграф 2, трета алинея от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Европейския икономически и социален комитет (2),
след като се консултира със становището на Комитета на регионите,
като има предвид, че:
(1)
Член 2, параграф 3, буква б), втора алинея от Регламент (ЕО) № 1673/2000 (3) определя, че държавите-членки могат да направят отклонение от границата от 7,5 % примеси и тресчици и да предоставят помощ за преработка на къси ленени влакна, съдържащи процент на примеси и тресчици между 7,5 % и 15 %, а за конопени влакна, съдържащи процент на примеси и тресчици между 7,5 % и 25 %. Тази възможност може да се използва обаче само до края на 2003-2004 пазарна година.
(2)
Понастоящем процентът на примеси и тресчици в повечето къси ленени влакна и конопени влакна, получени по време на първична преработка, превишава стойността от 7,5 %. За да се консолидира положителното развитие, характерно за този сектор, и да се даде възможност за по-нататъшното подобряване на конкурентноспособността, възможността държавите-членки да се отклонят от тази граница следва да се удължи за две пазарни години.
(3)
Регламент (ЕИО) № 1673/2000 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
В член 2, параграф 3, буква б), втора алинея от Регламент (ЕИО) № 1673/2000 „от 2001-2002 г. до 2003-2004 г.“ се заменя със „от 2001-2002 г. до 2005-2006 г.“.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 февруари 2004 година.